钦定古今图书集成/明伦汇编/氏族典/第435卷 > 《廖用贤尚友录》 > 左祥
## 钦定古今图书集成/明伦汇编/氏族典/第435卷 > 《廖用贤尚友录》 > 左祥

按《万姓统谱》：“祥，盱江人。初任翰林从事，受知于学士
吴澄。泰定乙丑，授承直郎，来为香山县尹，留心政教，
尝作《劝学文》以训社学子弟，一时士习皆知向往，习
俗偷薄，则又刻《谕俗编》以警切之。自是顽梗之氓渐
知格心矣。”寻迁儒学修义斋，时与士子讲论濂、洛、关、
闽之学，咸有所依归，学制有未备者，既调官潮州路
经历，犹留心移书，必备而后已。吴澄称其“政有三善”
云。后改知增城，其政如香山。擢知万州，卒。今香山、增
城皆祠之。